**О Б Я В А**

Във връзка с изпълнение на проект „Усъвършенстване на системата за установяване на активи в България“ по програма БГ 13 на Норвежкия Финансов Механизъм 2009 - 2014, Комисия за отнемане на незаконно придобито имущество (КОНПИ) търси изпълнител, който да извърши следният комплекс от услуги за организирането и провеждането на работна среща с участие на експерти по линия на Съвета на Европа:

1. **Наем на зала за провеждане на работната среща, при следните условия:**
* Времетраене на срещата от 09.00 ч. до 15.30 ч.: съгласно Приложение № 1.
* Дата на мероприятието: 10 декември 2014 г.;
* Местоположение: гр. София, Централна част;
* Капацитет на залата: 30 човека;
* Разположение на залата тип „кръгла маса“ за открита дискусия;
* Оборудване: възможност за мултимедийна презентация и озвучаване, с техника на залата;
* Оборудване: кабинки за симултантен превод за двама преводача, включително съответното оборудване за участниците - слушалки и микрофони;
* Осигурен достъп до безжичен интернет;
* Маса за регистрация на участниците (възложителят сам ще извърши регистрацията);
* Присъствие на един представител от страна на изпълнителя по време на цялото събитие, за осигуряване на нормалното му протичане;
* Минерална вода за участниците;
* Възможност за паркиране (до 5 места).

Максимален бюджет за това разходно перо: **3 129,28 лева**, с включен ДДС, ако се начислява такъв.

1. **Осигуряване на кетъринг – храна и напитки**
* Брой участници: 30 човека;
* 2 броя кафе-паузи съгласно Приложение № 1: за всяка една от тях трябва да се осигури на присъстващите като минимум: кафе, чай, минерална вода, натурални сокове, дребни сладкарски изделия и соленки;
* 1 обяд тип „блок-маса“: менюто следва да съдържа минерална/газирана вода, газирани напитки, натурални сокове (100%), солени хапки (топли/студени, месни/безмесни), десертни хапки, плодове;
* Обядът трябва да бъде организиран в самостоятелно помещение, отделено само за участниците в съответната сградата, в която ще се проведе срещата.

Максимален бюджет за това разходно перо: 48,90 лева на човек, с включен ДДС, ако се начислява такъв, или общо **1467 лева**, с включен ДДС, ако се начислява такъв.

1. **Симултантен превод**
* Английски – български – английски за дискусионен формат на среща;
* Двама преводача с разпределение на функциите по начин, който да позволява преводите от английски на български и от български на английски, да протичат по начин, който не води до чувствително изчакване и забавяне на превода за участниците в срещата.

Максимален бюджет за това разходно перо: **1369,06 лева на преводач**, с включен ДДС, ако се начислява такъв, или общо за двама преводачи **2 738.12 лева**.

1. **Консумативни материали**
* Прозрачна табела за маса за името на участника;
* Баджове за участниците;
* Тетрадки за участниците с логото на възложителя, формат А4;
* Химикали за участниците с логото на възложителя;
* Брой участници: 30 човека.

Последните два елемента трябва да носят три лого знака – на КОНПИ, на Съвета на Европа и на Норвежките грантове – същите ще бъдат предоставени от КОНПИ на изпълнителя.

Максимален бюджет за това разходно перо: 13,69 лева на човек, с включен ДДС, ако се начислява такъв, или **410.70 лева**, с включен ДДС, ако се начислява такъв.

**Офертите на кандидатите ще се оценяват по най-ниска обща цена за целия предложен комплект услуги.** Едновременно с това отделните праговете, упоменати към отделните услуги не трябва да бъдат надвишавани. Фактурирането ще става на същия принцип – посочване на отделни редове на различните услуги и общ сбор накрая.

Не се предвижда авансово плащане, а цялата стойност ще бъде заплатена в 30-дневен срок от датата на провеждане на срещата.

Офертите трябва да бъдат изпратени до **03.12.2014 г., 14.30 часа** на

e-mail: ciaf@ciaf.government.bg, с копие до d.grozdev@ciaf.government.bg

или на адрес: гр. София 1000, ул. „Г.С.Раковски“ № 112, ет. 3 – Деловодство, Комисия за отнемане на незаконно придобито имущество

Лице за контакти:

Димо Гроздев

d.grozdev@ciaf.government.bg

+359 882 699 826